b'\n_START_ARTICLE_\nIndex Librorum Prohibitorum\n_START_PARAGRAPH_\nIndex Librorum Prohibitorum ("popis zabranjenih knjiga") je popis publikacija koje je Katoli\xc4\x8dka crkva cenzurirala zbog opasnosti za sebe i za vjeru svojih \xc4\x8dlanova. Razne edicije tako\xc4\x91er sadr\xc5\xbee crkvena pravila koja se odnose na \xc4\x8ditanje, prodavanje i cenzuriranje knjiga. Cilj je popisa bio zabrana \xc4\x8ditanja nemoralnih knjiga ili djela koje sadr\xc5\xbee teolo\xc5\xa1ke gre\xc5\xa1ke a i kako bi se onemogu\xc4\x87ilo iskvarivanje vjerne pastve. Popis nije po prirodi bio tek reaktivno djelo - katoli\xc4\x8dki su autori imali mogu\xc4\x87nosti braniti svoja pisanja i pripremiti novo izdanje sa potrebnim korekcijama ili elizijama bilo u svrhu izbjegavanja zabrane ili njenog ograni\xc4\x8denja. Poticala se cenzura prije publikacije.'